Íslenski landsliðshópurinn segir að það þýði ekkert að hengja haus þrátt fyrir tap gegn Portúgal í fyrsta leik heimsmeistaramótsins í handbolta í Egyptalandi í gær. Ísland mætir Alsír á morgun og þar ætlar liðið sér sigur.
Portúgal hafði betur í þriðja einvígi liðanna á rétt rúmri viku í gær, 25-23. Ísland spilar tvo leiki til viðbótar í F-riðli mótsins áður en milliriðlar taka við og er næsti leikur gegn Alsír strax annað kvöld.
sögðu Guðmundur Guðmundsson, landsliðsþjálfari, og hornamaðurinn Bjarki Már Elísson í viðtali eftir leikinn við Portúgal í gær en Bjarki var markahæstur í liði Íslands með sex mörk. Hin tvö lið F-riðilsins, Marokkó og Alsír, áttust við í gær og höfðu Alsíringar betur 24-23 í ótrúlegum leik. Leikur Íslands og Alsír verður í beinni útsendingu á RÚV annað kvöld og hefst hann klukkan hálf átta.
Það verður nóg um að vera á HM í dag og verða tveir leikir sýndir beint. Klukkan fimm mætast Spánn og Brasilía í B-riðlinum og klukkan hálf átta mæta heimsmeistarar Dana Halldóri Jóhanni Sigfússyni og lærisveinum hans hjá Barein. Báðir leikir verða á RÚV 2. Þá verður Alfreð Gíslason einnig í eldlínunni með Þýskalandi í dag en hann mætir Úrúgvæ í A-riðlinum klukkan fimm. Er þetta í fyrsta sinn sem Alfreð stýrir Þýskalandi á stórmóti. Dagur Sigurðsson stýrir svo Japan gegn Króötum í C-riðlinum og fer sá leikur einnig fram klukkan. Leikjaniðurröðun og fréttir af HM í Egyptalandi má finna á HM-vef RÚV íþrótta á RÚV.is.